EASON พุ่งกระฉูด 14% คาดเก็งผลงานปี 63 เทิร์นอะราวด์-หุ้นต่ำบุ๊ก!
EASON พุ่งกระฉูด 14% นิวไฮรอบ 1 ปี 4 เดือน ลุ้นผลงานปี 63 เทิร์นอะราวด์ ด้านราคาหุ้นต่ำกว่ามูลค่าหุ้นทางบัญชีที่ระดับ 2.03 บาท
17 ก.พ. 2564

ผู้สื่อข่าวรายงานว่า บริษัท อีซึ่น แอนด์ โค จำกัด (มหาชน) หรือ EASON  ณ เวลา 11.01 น. อยู่ที่ระดับ 1.59 บาท บวก 0.20 บาท หรือ 14.39% ด้วยมูลค่าซื้อขาย 9.03 ล้านบาท ราคาหุ้นนิวไฮในรอบ 1 ปี 4 เดือน โดยเทียบตั้งแต่หุ้นยืนที่ระดับ 1.61 บาทเมื่อวันที่ 22 ต.ค.62

คาดนักลงทุนเข้าเก็งกำไรหุ้นต่ำกว่ามูลค่าหุ้นทางบัญชีที่ระดับ 2.03 บาท และลุ้นผลงานปี 2563 พลิกมีกำไร หลังผลงานงวด 9 เดือนปี 63 บริษัททำกำไรสุทธิ 34.82 ล้านบาท เทียบกับปี 62 ผลงานขาดทุน 25.10 ล้านบาท